(1920) ] worden , daer hij affirmant op zeyde , hoe dat de anslagen , die zij dagelicx begosten nyet godlick en waeren ende gheen voortganck en hadden , maer qualijcken verghinghen ende dat hem God oick zulcx nyet bevolen en hadde , dair Henrick op seyde , al ist tot Amsterdam qualicken vergaen , zij en zijn daerom nyet al vrij ende onser isser noch all een groot deel in Amsterdam zonder getal te noemen , daer hij affirmant noch op seyde begerende tslot te weten , hoe soude dat te werck gaen , dair Henrick op zeyde , dat men hem affirmant dat nyet en mocht zeggen , daer hij affirmant op seyde , hoe soude ick nyet weten ende uuyt mijn huys ende goet gaen , ick mocht bedrogen worden , gelijck de goede luyden hoere goet verlopende , tot noch toe bij u luyden bedrogen zijn geweest oft diergelijcke meerder , begerende van hem , dat hijt hem affirmant zeggen wilde , waerop Henrick zeyde , ick salt u seggen , verclarende alsdoen , hoe dat binnen een maent , alle degheene , die in Munster waeren , daer uuyt souden gaen ende hier ende over al comen , alle tongodlijcke bloet verslaen , zeggende oick datter zijner wel duysent in Enchuysen waeren ende daeromtrent ende datter er oick een groote meenichte waren in Vrieslant , die daer op wachte ende dat hij daerop oick verwachte zeggende daerom [ fol .118 ] noch tot hem affirmant , dat hij wel soude voor hem zien ende nyet meer gewaerscuwet zoude worden , waernae hij affirmant hem vraechde , oft hij mede mit hem wilde te bier gaen , dair hij wel vrij lach soude hebben , zeggende , broeder tzal bath lecken oft diergelijcken woorden , dair hij op seyde , dat hem nyet wel en luste te drincken , mits dat men halven ende heelen droncken , dan eyntlick ghinck met hem affirmant ende begeerde van hem affirmant , dat hij hem wilde herbergen , daer hij affirmant op zeyde , dat hij hem gheen herberch en wilde verleenen , zeggende ghij hebt wel voor dese tijt hier int dorp geweest , gaet daer ghij pleecht te gaen en opden selven avont drinckende vande voorscreven wijncope , werde hij affirmant gevanghen .Actum den 13en Marcy anno 36 presentibus de schout Claes Gerijtszn , Cornelis Benninck , burgermeesteren , Jan Rijser ende Peter Cantert scepenen .